Ачымазара ҿкы акоронавирус аламырҵәаразы Аԥсни Урыстәылеи рҳәаа аркуп. Аҟәатәи аботаникатә баҳча ӷәӷәала ианыԥшуеит аԥсшьаҩцәа рыҟамзаара, абаҳча атуристцәа рыбзоурала абиуџьет шьақәнаргылон.
Ақалақь агәҭаны ишьҭоу аботаникатә баҳча сынтәа иахыҵуеит 180 шықәса. Абаҳча ахьӡ-аҧша ду амоуп, Кавказ аҳәаақәа ирҭыҵуеит. 5-нызқь хкы иреиҳаны ара изызҳауа адунеи зегьы аҟнытә еизгоу аҵиаақәа рбарц азы абаҳчахь иаауеит хыԥхьаӡара рацәала мраҭашәарантәи атуристцәа.
Иара убас шәаԥхьар ҟалоит: